སྔ་མོ་ང་ཚོ་ཐོག་མར་བཙན་བྱོལ་དུ་འབྱོར་བའི་སྐབས་སུ་ང་རང་ཚོའི་ཆོས་དང་རིག་གཞུང་ཡོད་པ་དེ་དག་མི་ཉམས་པ་བདག་པོ་བརྒྱག་རྒྱུའི་བསམ་བློ་དེ་ཙམ་མ་གཏོགས་མེད།ང་ཚོའི་སློབ་གྲྭ་འཛུགས་རྒྱུ་དང་བདག་པོ་བརྒྱག་རྒྱུ་དེང་དུས་ཀྱི་ཤེས་ཡོན་ཡོད་པའི་ཐོག་ནས་ང་རང་ཚོའི་ཆོས་དང་རིག་གཞུང་བདག་པོ་བརྒྱག་རྒྱུའི་བསམ་བློ་དེ་ལྟར་བཏང་ནས་ཐོག་མར་ང་ཚོའི་སློབ་གྲྭ་དེ་དག་འཛུགས་རྒྱུ་གལ་ཆེན་པོ་བརྩིས་པ་རེད།དེ་བཞིན་སྦག་ས་ཆོས་སྒར་འཛུགས་རྒྱུ་གལ་ཆེན་པོ་བརྩིས་པ་རེད།དེ་ནས་རིམ་པས་གཞིས་ཆགས་ཁག་དེ་དག་སྤུས་དག་པོ་དང་བརྟན་པོ་ཆགས་ཡོང་དུས་ཆོས་སྒར་གཙོ་ཆེ་བ་དེ་དག་གཞིས་ཆགས་ཁག་གི་ནང་ཚུགས་ཏེ་གང་ལྟར་ང་རང་ཚོས་བདག་པོ་ཡག་པོ་ཞིག་བརྒྱག་ཐུབ་ན་བསམ་པའི་བསམ་ཚུལ་འདི་རེད།དེ་ནས་ཕྱི་ལོ་༡༩༧༠།༡༩༨༠སྐབས་ཀྱི་དུས་ཚོད་སླེབ་ཡོང་དུས་ང་ཚོས་བདག་པོ་བརྒྱབ་པ་འདི་བོད་པ་རང་གི་གཅེས་ནོར་བྱས་ནས་བདག་པོ་བརྒྱབ་པ་གཅིག་པུ་མིན་པར་འཛམ་གླིང་གི་ཁྲོམ་རའི་སྟེང་གདོན་ཆོག་པ་ཞིག་མཐོང་གི་འདུགཅེས་སོགས་ཀྱི་བཀའ་སློབ་སྩལ།།